**Մարզպետի տեղակալ Լևոն Սարգսյանը մասնակցեց ծրագրի ներկայացմանը 08.07.2014**

Հուլիսի 8-ին մարզպետի տեղակալ Լևոն Սարգսյանը մասնակցեց Տավուշի մարզպետարանում տեղի ունեցած <<Աջակցություն ՀՀ տարածքային կառավարման նախարարությանը, աջակցություն տարածքային զարգացման գործընթացներին>> ծրագրի ներկայացմանը, որին մասնակցում էին նաև ՀՀ տարածքային կառավարման նախարարության ներկայացուցիչը, մարզում գործող հասարակական կազմակերպությունների նախագահներ, համայնքապետեր, հիմնարկ-ձեռնարկությունների ղեկավարներ և այլ շահագրգիռ կողմեր: Մարզպետի տեղակալը ողջունեց պիլոտային ծրագրի՝ Տավուշի մարզում առաջին հանրային ներկայացումը և նշեց, որ տարածքային կառավարման նախարարության համակարգման ներքո մարզում կհայտնաբերվեն թիրախային այն ոլորտները, որոնք առաջնահերթ ներդրումների կարիք ունեն, և որոնց իրականացման պարագայում մարզը կդառնա մրցունակ ու կապահովի կայուն տնտեսական աճ: